'n Russiese Toepolef Tu-95.
'n Rockwell B-1 Lancer.
3 Die toekoms van die bomwerper
Strategiese bomwerpers word gebruik om teikens op groot afstand aan te val, soos basisse met voorraad, brûe, fabrieke en skeepswerwe. Voorbeelde van sulke vliegtuie: Short Stirling, Avro Lancaster, Boeing B-17 Flying Fortress, Boeing B-52 Stratofortress, Northrop Grumman B-2 Spirit, Rockwell B-1 Lancer, Toepolef Tu-16 en Toepolef Tu-160.
Taktiese bomwerpers word vir die ondersteuning van grondtroepe op die slagveld ingespan. Dit word gebruik om taktiese teikens aan te val, soos tenks, konsentrasies troepe, brûe, stasies, ens. Voorbeelde van sulke vliegtuie: Soechoi Su-25, Heinkel He 111, Fairey Battle, Junkers Ju 87 (Stuka), Henschel Hs 129, Iljoesjin Il-2, A-10 Warthog en Heinkel He 177. Bomme en torpedo's kan teen skepe gebruik word. Vuurpyle is in die Tweede Wêreldoorlog ontwikkel, wat sedertdien verder tot geleide wapens ontwikkel het.
Aanvalsvliegtuie (vegter-bommers) het 'n meervoudige rol. Hulle kan vir luggevegte, asook taktiese aanvalle teen teikens ingespan word. Voorbeelde van sulke vliegtuie: McDonnell Douglas F/A-18 Hornet, Panavia Tornado en die Hawker Typhoon.
Die toekoms van die bomwerperWysig
Tans is die VSA en Rusland betrokke by die ontwikkeling van plaasvervangers vir hul verouderende bomwerpers, die Amerikaanse Lugmag met die Northrop Grumman B-21 Raider en die Russiese Lugmag met die PAK DA. In 'n Amerikaanse Lugmag-verslag uit 1999 word gevra dat die huidige Amerikaanse bomwerpers in diens moet bly tot die laat 2030's en vroeg 2040's, en die B-21 sal na verwagting in die 2020's ontplooi word. Die Amerikaaners oorweeg ook 'n ander bomwerper vir 2037. Die B-21 sal moet antwoorde bied op die vyfde generasie verdedigingstelsels (soos SA-21 Growlers, bistatiese radar en aktiewe elektronies geskandeerde saamgestelde-radar). Dit is ook gekies om in staat te wees om teen groeiende supermoondhede en ander lande met 'n semi-gevorderde militêre vermoë te dien. Laastens moet dit langtermyn lugsteun vir gebiede met 'n lae bedreigingsvlak (Irak, Afghanistan) bied. Dit word genoem as die voorsiening vir lugsteun vir die wêreldwye oorlog teen terrorisme. Die B-21 sal dus in staat wees om lang periodes op dieselfde plek te operreer.
↑ Tirpak, John A. "The Bomber Roadmap" Geargiveer 29 Februarie 2016 op Wayback Machine. Air Force Magazine, June 1999. Retrieved 30 Desember 2015 (PDF version Geargiveer 4 Maart 2016 op Wayback Machine)
↑ Shalal, Andrea (Februarie 26, 2016). "New Northrop bomber to be designated B-21 -U.S. Air Force". yahoo.com. Reuters. Geargiveer vanaf die oorspronklike op April 17, 2017. Besoek op April 16, 2017.
↑ "Persistence in 2018 bomber". Geargiveer vanaf die oorspronklike op 2008-09-05. Besoek op 2009-06-04.
Wikiwoordeboek het 'n inskrywing vir bomwerper.
Ontsluit van "https://af.wikipedia.org/w/index.php?title=Bomwerper&oldid=2107468"
Last edited on 2 Januarie 2020, at 13:11